ming030890/wiki-yue-high-quality huggingface dataset:
淡水生物學

淡水生物學係一門專門研究淡水生態系統同佢入面生物嘅學科，旨在深入瞭解同保護淡水生態系統。佢係一門多學科嘅學科，涉及生態學、環境科學、魚類學、植物學同地理學嘅領域。

研究範疇
淡水生物學主要研究以下嘅範疇：
生物多樣性：淡水生物學研究唔同淡水生態系統（譬如湖泊、河流、沼澤如水庫）入面嘅生物多樣性，* 包括特定物種嘅分佈同生態角色。
生態系統功能：研究淡水生態系統嘅功能，例如水質淨化、營養循環同能量流動。
棲息地：分析唔同淡水棲息地嘅特徵同埋佢哋們對生物嘅影響，包括水流速度、水深、底質同水溫等等嘅因素。
生物與環境嘅相互作用：研究生物點樣適應佢哋嘅淡水環境，包括生理、生態同行為上嘅適應。
人類影響：評估人類活動（例如城市化、農業、工業污染同水資源管理）對淡水生態系統嘅影響，亦都研究點樣保護同恢復呢啲生態系統。

方法同技術
淡水生物學家主要採用下面嘅方法同技術：
田野調查：進行現場觀察同收集樣本去研究淡水生物同佢哋嘅棲息地。
實驗室研究：利用控制環境進行實驗，去了解生物嘅生理同行為反應。
數據分析：利用統計學同生態模型分析生物多樣性同生態系統嘅功能。
環境監測：監測水質同生態系統健康，用嚟評估人類影響同自然變化。

應用領域
有咗以上嘅研究結果，我哋可以應用喺以下幾方面。
生態保護：制定保護計劃去保護淡水生態系統同佢哋嘅生物多樣性。
水資源管理：研究淡水資源嘅可持續管理，包括供水、灌溉同水質管理。
生物指標：利用淡水生物作為水質指標，嚟評估水體嘅健康狀況。

淡水生態系統嘅威脅
目前，我咃嘅淡水生態系統面臨嘅主要威脅包括：
水資源開發同污染
過度開發水資源、建造水壩導致棲息地破壞
工業、農業同生活污水排放造成水質污染
過度捕撈同外來物種入侵
過度捕撈導致魚類呢啲水生生物數量下降
外來物種嘅引入競爭同捕食本地物種
棲息地破壞
濕地被開發利用、森林砍伐導致沉積物增加
河道整治、運河開鑿等破壞水體嘅連通性
氣候變化
氣候變化導致水資源短缺、水溫上升等問題
過度開採地下水
過度抽取地下水會導致地下水位下降
上面嘅威脅導致淡水生態系統功能大幅退化，連帶影響到好多依賴淡水資源嘅生物同人類社會，所以保護同恢復淡水生態系統係當前嘅重要任務。隨著全球對水資源管理同生態保護嘅重視，淡水生物學嘅研究越來越重要，對於理解同保護淡水生態系統具有重要意義。

睇多啲
"Freshwater Biology". ScienceDirect (英文). 喺2024-09-26搵到.
〈淡水〉。《联合国环境规划处》 (簡體中文)。喺2024-09-26搵到。
淡水魚

淡水魚，係棲身喺淡水嘅魚，即係喺江、湖之類鹽度低過0.05%嘅水體。喺海（鹹水）入面生活嘅唔同，叫鹹水魚。
淡水寧芙

那伊阿得斯（粵拼：naa5 ji1 aa3 dak1 si1，希臘文：Ναϊάδες）係希臘神話入面嘅一類低階女神，指掕住河同湖等嘅淡水水體嘅寧芙。
曾雯

曾雯（原名曾勋芳，1979年5月27號—）係廣州電視台節目主持人，第七屆《美在花城》「最具青春活力獎」得主。
曾鞏

曾鞏（1019年—1083年），字子固，號南豐先生，世稱曾南豐，係中國北宋文學家，擅長寫散文。
南宋理宗時，曾鞏獲追加謚號叫做「文定」。
曾鳳珠

曾鳳珠，香港親中派政治人物。

政治立場
佢係親中派嘅成員，支持大幅度削減直選議席嘅所謂「完善選舉制度」。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。

違反限聚令參與洪為民生日派對
内文：洪為民生日派對事件
喺武漢肺炎香港疫情第五波疫情裏面，佢曾經違反限聚令，有份出席洪為民嘅生日派對。
曾黃蓮華

曾黃蓮華係香港前財政司司長曾俊華嘅老婆。曾任護士嘅曾黃蓮華，喺美國波士頓同曾俊華結識，婚後育有一子一女。
曾點

曾點，字晳，係孔子弟子。佢係曾參嘅老頭。
曾飛洋

曾飛洋，係中國大陸嘅工運領袖，鄉下廣東南雄。佢曾經創立番禺打工族文書處理服務部，為工人提供法律服務。曾飛洋因而獲得2012年南方都市報責任中國年度公益人物。2015年，曾飛洋因接受境外資助，插手勞資糾紛，擾亂社會秩序被捕。曾飛洋又被指其斂財騙色。
烏坵

烏坵鄉係中華民國嘅一個行政區，原屬於福建省莆田縣，1954年起改由金門縣代管，總面積係1.2平方公里，由大坵和同埋小坵島組成，行政區劃分為二個村。
烏坵
烏埃德·蘭戛爾

呢篇文 嘅標題——《烏埃德·蘭戛爾》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
烏埃德·蘭戛爾（丹麥文音標：[ˈʁuðˀ ˈlɑŋˌkɒˀ]，丹麥文：Rued Langgaard，1893年7月28號—1952年7月10號，原名Rud Immanuel Langgaard）係丹麥後浪漫時期嘅作曲家。
烏山頭水庫

烏山頭水庫，舊稱烏山頭貯水池，係一座喺台灣台南市六甲區同官田區嘅水庫，有水力發電功能，同烏山頭水力發電廠、烏山頭風景區併埋一齊。地理位置喺海拔468公尺嘅烏山嶺。由於水庫完成後，官田溪谷被淹沒。自空中向下睇，形似珊瑚，所以有珊瑚潭呢個雅稱。
烏山頭水庫內湖
烏山頭水庫內深處二
烏天拿

烏天拿（立陶宛文：Utena）係立陶宛烏天拿縣嘅首府。
烏孫

烏孫係古國，行國，約今伊犂河一帶。國為遊牧，居無定所。
漢皇帝劉徹，想擊敗匈奴，就使張騫出到烏孫，夾擊匈奴。
烏山

烏山（wu1 saan1，韓文：오산시／烏山市 Osan si */?）係韓國京畿道西南面嘅一個市。佢嘅東西北面都畀華城包圍住，而南面係平澤。總面積有46.72平方公里，193892人喺嗰度住。
烏天拿縣

烏天拿縣（立陶宛文：Utenos apskritis）係立陶宛嘅一個縣，首府烏天拿。
森川裕基

森川裕基（1993年1月7號—）係日本足球員，司職前鋒，效力讚岐卡馬達馬尼。
森巴榮耀

森巴榮耀（葡文：Adidas Brazuca），又譯巴西榮耀，係國際足球協會（FIFA）2014年FIFA世界盃嘅官方指定比賽用波，由Adidas公司生產。呢個波係由1970年世界盃後嘅第12個指定用波，亦都係第一個由球迷決定個名嘅比賽用波。

定名
2014年世界盃用波嘅名係由巴西國民投票決定嘅。投票喺2012年9月2號開始，Adidas公司喺2013年12月4號喺巴西里約熱內盧公佈結果。最後，經一百萬人喺網上投票後，「森巴榮耀」（Brazuca）以77.8%高票當選。「Brazuca」係巴西俗語，意思係指巴西人嘅生活方式或民族自豪感。

設計
由於上屆世界盃用嘅波普天同慶畀球員批評個波太輕，以致難以預知軌跡，Adidas公司呢次用咗兩年半時間來設計個波。「森巴榮耀」用6塊十字型皮革組成，係咁多代世界盃用波最少嘅，又採用2012年歐洲國家盃用波「Tango 12」嘅內膽，以確保個波碌嗰陣嘅穩定性同方便球員控波。另外，波又用藍、橙、綠等森巴色彩組成，設計靈感來自巴西傳統許願手環。
森嶋優花

森嶋優花 ，係日本嘅一個女藝人同埋配音員。
森川泰臣

森川泰臣（1994年9月27號—）係日本足球員，司職後衞，效力過熊本羅亞素，鳥取飛翔，及藤枝MYFC。
森巴舞

森巴舞（英文，巴西文Samba）係巴西舞一種，伴舞嘅樂，係森巴樂。每年巴西狂歡節巡遊，一定跳森巴。
森川徹

森川徹（1966年6月29號—）係日本足球員，司職後衞，效力過大阪飛腳，及京都不死鳥。
森川拓巳

森川拓巳（1977年7月11號—）係日本足球員，司職後衞，效力過柏太陽神，Juventude，川崎前鋒，札幌岡薩多，仙台七夕，及熊本羅亞素。
森巴萬加

森巴萬加係坦桑尼亞一座城，魯夸區首府，人口15萬。
森川智之

森川智之（1967年1月26號—）係日本一線兼且高人氣男配音員、旁白、歌手，響東京都品川區出世，花名森川、森森 、帝王，隸屬自己開嘅事務所AXL ONE。視力麻麻，慣用手係左手，有一個細佬。

森川嘅特色
幾乎搭所有交通工具都會暈車浪，就連新幹線都唔例外，除咗的士。
佢係一個「遊戲白痴」。曾經有一次佢買咗部PS2，但佢竟然唔知要買記憶卡，後嚟有個Fans提佢先至知道原來用PS2係要記憶卡，所以畀人笑。後嚟響2007年嘅某一個Fans見面會上面，森川話要買部DS做生日禮物，重大大聲咁話今次一定記得買記憶卡（但係DS唔需要記憶卡），所以佢又一次畀人笑。
響落雨天時經常性唔記得帶遮，所以佢次次都要買把新遮，搞到佢經常性遲到。所以佢屋企日積月累落嚟就有好多把遮，佢重話數量多到可以開鋪頭。
森川龍誠

森川龍誠（1988年8月29號—）係日本足球員，司職中場，效力過FC今治，盛岡仙鶴，及Morioka Zebra。
爸媽不在家

《爸媽不在家》（英文：Ilo Ilo，粵文意思：阿爸阿媽唔響屋企）係一部2013年嘅星加坡電影，由陳哲藝執導，楊雁雁、陳天文、Angeli Bayani、許家樂主演。
爸爸去哪兒 (第三季)

《爸爸去哪兒》第三季（英語：Where Are We Going? Dad (Season 3)），係湖南衛視喺2015年度第三季度推出嘅禮拜五晚22點檔親子交互真人騷節目，節目版權引進自韓國MBC電視台，概念參考自 MBC 節目《爸爸 你去哪兒》，係嗰個系列節目嘅第三季，由製片人謝滌葵同佢團隊製作。節目喺5月開始錄製，並喺7月10號開播。

製作
第三季嘅製片人仲係謝滌葵同佢團隊。同前兩季唔同嘅係，呢季入面，謝滌葵由導演升級做總監製，而總導演一職就由單丹霞接任。

整體包裝：湖南衛視總編室形象部
項目推廣：湖南衛視總編室推广部
節目監製：謝滌葵
節目統籌：王旭波、奉纓旗、周海
營銷統籌：宋點
頻道統籌：張若波
技術監製：周立宏
總製片人：洪濤
技術總監：黃偉
監製：李浩、周雄
總監製：張華立
出品人：呂煥斌
註：以上製作團隊名單由節目片尾字幕錄入。
爸爸去哪兒 (第四季)

《爸爸去哪兒》第四季（英文：Where Are We Going? Dad (Season 4)），係芒果TV喺2016年度第四季度推出嘅禮拜五晚20點檔親子交互真人騷節目，節目版權引自韓國MBC電視台，概念參考自MBC節目《爸爸 你去哪兒》。節目喺9月開始錄製，並喺10月7號開播前導片，10月14號開播第一集，共六站旅行，剪輯做十三集。《爸爸去哪兒第四季》模式都由原先嘅明星爸爸帶明星子女改做「實習爸爸」同「素人萌娃」嘅模式，另外節目仲融入咗網絡互動形式。到時會做多機位直播，「爸爸」們仲會同網友做線上互動直播。

播出時間
呢段時間一致以廿四小時制東八區時間（UTC+8）做準。
爸爸去哪兒 (第二季)

《爸爸去哪兒》第二季（英語：Where Are We Going? Dad (Season 2)），係湖南衛視喺2014年度第三季度推出嘅逢禮拜五晚22點檔親子互動真人騷節目，節目版權引進自南韓MBC電視臺，概念參考自MBC節目《爸爸 你去哪兒》，係嗰個系列節目嘅第二季，由製作人謝滌葵同佢團隊製作。節目喺5月開始錄製，並喺6月20號開播，接檔《花兒與少年》第一季，湖南衛視已喺10月3號播完第2季。11月16號起，中天綜合台禮拜日晚8點將接力播出。
焦距

焦距（英文：Focal length），係光學入面由透鏡中心到焦點嘅距離。喺攝影範疇，改變相機嘅焦距（變焦）可以將要影相嘅景物拉遠或者拉近。
焫雞

焫雞（粵拼：naat3gai1），正名電烙鐵或者烙鐵，係軟銲用到嘅架罉，將銲錫熱熔，令兩邊嘅金屬焊接埋一齊。

寫法
唔少人將焫雞寫做辣雞，但跟彭志銘《正字正確》考證，表示酷熱嗰個字嘅本字係「焫」，粵拼係 naat3。
焦點

焦點（英文：Focus），係光學入面光線經過透鏡匯聚嘅點。喺攝影範疇，要將影相嘅景物對到個焦點（對焦），景物先至影得清楚。
焫親

焫親，亦叫焫傷，係皮膚因為接觸到好熱嘅嘢、輻射或者化學品等等而令皮膚損傷紅腫，有陣時更會起水泡，嚴重嘅甚至令成塊皮膚壞死。
焦蘇埃卡爾杜奇

焦蘇埃卡爾杜奇（Giosuè Carducci，1835年7月27號—1907年2月16號），係意大利詩人，亦係1906年諾貝爾文學獎得主。
焦蘭

焦蘭（粵拼：ziu1 laan4），係中國音樂製作人。
焦耳加熱

焦耳加熱（Joule heating）係指電流通過導電體，令到嚿嘢加熱嘅現象。
比貨士

比貨士（阿拉伯文：قصاص‎，拉丁化：Qisas）係一個伊斯蘭教術語，解報仇、「以牙還牙」。基沙斯喺伊斯蘭教法學入面係一種刑罰。當一條穆斯林友俾人殺、受傷或者俾人偷錢，受害嗰條友或者佢嘅後裔可以申請比貨士害人嗰條友。 如果係謀殺而法庭又畀嘅話，被殺嗰條友嘅屋企人或者瓦利（法定監護人）有權比貨士（呢度解處死）兇手。
比貨士喺伊斯蘭刑法入面係一種刑罰，其他刑罰有侯杜德、迪葉同塔濟爾。

經文
聖訓對於比貨士有好多評論，例如布哈里聖訓講過：
安拉嘅使者講過：「令一個承認唯安拉係真主、我係安拉嘅使者嘅穆斯林流血係唔合法嘅，而呢三種情況之一例外：已婚通姦；以命保命；做穆斯林教嘅叛徒。」
 – 《布哈里聖訓》 9：83：17
納迪爾個女打甩咗一個女仔嘅門牙。他們（女仔嘅屋企人）來搵先知，先知判咗納迪爾個女比貨士。
 – 《布哈里聖訓》 9：83：32
古蘭經同聖訓入面都有規定穆斯林友嘅非自然死亡同受傷用比貨士嘅刑罰機制。不過，喺伊斯蘭教史入面，好多現代以前嘅伊斯蘭學者都裁定，如果受害人係一位唔信伊斯蘭教嘅齊米（信其他教嘅教徒）或者係穆斯林友有不信伊斯蘭教嘅奴隸，就唔可以用比貨士。
阿里講過：「迪葉（血金）嘅法規、贖俘虜同穆斯林友唔該因為殺死卡菲爾（唔信教嘅人）而受到比貨士嘅懲罰。」
 – 《布哈里聖訓》 9：83：50
比話

比話（英文：parable）係一種民俗文學，用人類嚟做角色，講出一啲道理。
比話同寓言唔同嘅係，寓言會用擬人化嘅動物、植物或者死物嚟講故仔。
比華拉

比華拉係日本電視遊戲寵物小精靈系列入面嘅其中一隻小精靈，編號107。佢係由沙古拉進化成嘅。
比華利山

比華利山（Beverly Hills）係美國加州洛杉磯一笪地方，係嗰度嘅一個高尚住宅區，有唔少電影明星住。
比萊吉克省

比萊吉克省（土耳其文：Bilecik ili）係土耳其嘅其中一個省，首府比萊吉克。
比薩

比薩（意大利文：Pisa）係意大利陀斯卡拿嘅一個城市。面積190 平方公里。最出名嘅地方係比薩斜塔同佢所在嘅奇跡廣場。而比薩大學亦係歐洲最古老嘅大學之一。

人
天文學家伽利略1564年係喺呢度出世。
源禾路體育館

源禾路體育館，香港室內體育館之一，喺沙田源禾路四號，近沙田鄉事會路，近城門河，英文叫Yuen Wo Road Sports Centre。行政上歸沙田區。設施有籃球場、排球場、投球場、羽毛球場、壁球場、乒乓球檯、活動室、健身室。
源神星

源神星（Arethusa），即係小行星95，係太陽系小行星帶嘅一粒小行星，喺1867年11月23號發現。
源義經

源義經（1159年—1189年6月15號）係日本平安時代末年嘅武士，係武士源義朝第九個仔，屬日本其中一位傳統英雄。
源賴朝

源賴朝（みなもと の よりとも，1147年5月9號—1199年2月9號，久安3年4月8號－建久10年1月13號）係日本平安時代末期到鎌倉時代初期嘅武將同政治人，亦係鎌倉幕府嘅初代將軍。
源碼到源碼翻譯器

源碼到源碼翻譯器（source-to-source translator）係指能夠將一段由一種程式語言寫成嘅源碼翻譯做由第種程式語言寫成嘅源碼嘅翻譯器。
源禾遊樂場

源禾遊樂場(英文：Yuen Wo Playground)，香港公園之一，遊樂場之一，喺沙田源禾路十六號。行政上歸沙田區。設施有籃球場、排球場、網球場、手球場、緩跑徑、健身徑，以及七人硬地足球場。
源頭

源頭（river source）係指一條河（或者溪）開始嘅地方，可以憑住佢同河口嘅距離用嚟計條河有幾長。因為一條河會有好多支流，河嘅源頭通常會睇距離河口最遠嘅支流嘅源頭。
源禾路

源禾路係香港新界沙田區一條馬路，係城門河北岸嘅主要街道。條街南便由沙田大會堂開始，沿住城門河下游，北便去到火炭渠一帶，全長1.5公里左右。條街因為連接瀝源（家下沙田市中心）同埋禾輋而有呢個名。條街嘅前身係沙田繞道其中一部分。
為咗紀念香港協辦2008年夏季奧林匹克運動會馬術比賽，源禾路嘅行人路段會永久鋪上奧馬圖標設計嘅地磚。
王沛詩

王沛詩，SBS，香港政治人物、執業大律師，老公係廖長江。

選舉經歷
王沛詩喺2021年9月成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

獨立監察警方處理投訴委員會
王沛詩喺2005年到10年做過監警會委員，之後獲委任接替梁定邦做監警會主席，2021年6月1日上任，任期兩年，首次會見傳媒之後冇接受記者提問就走咗。2023年續任。

香港大學校務委員會
2017年起係港大校委會成員，2022年1月1日接替李國章做主席。任內傳出同校長張翔不和，2023年9月27日校委會全體成員收到多封匿名郵件，投訴後者處理校政嘅做法惹爭議，王沛詩決定10月9日召開特別會議，當日佢表示會就事件成立5人專責小組調查。

最低工資委員會
2019年獲委任最低工資委員會主席，2023年3月1日續任。
王永平

王永平教授同馬震寧老師主持2012年香港貿發局教育及職業博覽—「通識·思考」分享會。
王永平，GBS，JP（英文：Joseph Wong，1948年—）係退咗休嘅香港政府高官。
1969年攞到香港大學經濟學榮譽學士。1969－1973年喺國際船公司度做。1973年考咗入政府做政務主任，呢段時間做過好多個部門。1987－1989年做公務員事務副司（副銓敘司），1989－91年做副工商司，1991－1994年做香港駐關稅暨貿易協定（即係世界貿易組織前身）嘅常任代表，1994－1995年做民政總署署長，1995－2000年做教育統籌司（即係後來嘅教育局局長），2000－2006年做公務員事務局局長，2006－07年做工商及科技局局長。2007年6月退休。
王永平做教育統籌局局長嗰時推行母語教學，做公務員事務局局長嗰時推銷著名嘅「肥雞餐」。
佢退休之後，喺2008年做香港中文大學政治與行政學系兼任教授。而家係香港大學政治與公共行政學系名譽教授，香港城市大學公共及社會行政學系客座教授。亦係商業電台《不平平則鳴 平上去入立法會》前節目主持。喺am730同信報都有報紙專欄。
王永珀

王永珀（粵拼：wong4 wing5 paak3；1987年1月19號—）係中華人民共和國足球員，司職攻擊型中場或者前鋒，家下效力緊山東魯能泰山。山東青島出世。

職業生涯
1998年入山東魯能泰山嘅「魯能足校」。
2001年入選國少隊，參加2003年芬蘭U17世界青年足球錦標賽，入2球。
2003年由於喺芬蘭世少賽度表現好而入咗山東魯能泰山一線隊。
2003年9月24號第一次出現喺中國甲A足球聯賽賽場上，年僅16歲。
2005年入選國青隊，但係由於賽前受傷，無緣荷蘭世界青年足球錦標賽。
2007年喺中國足球超級聯賽第一輪對陣遼寧FC嘅比賽射入個人第一個球會入波，慢慢成為球隊主力。但係之後由於腳趾骨折受傷，缺席大半賽季。
2009年首次入選中國足球代表隊。
2009年6月1號友誼賽對陣伊朗，係渠第一場國際A級賽。
2013年6月6號友誼賽對陣月即別，射入渠第一粒國家隊入波。
狗臂架

狗臂架（英文：angle bracket），又叫鐵托器，係一種L形緊固件，用來連接接口呈90度角嘅兩樣嘢。通常由金屬製成，亦有用木或膠做嘅。金屬狗臂架會留窿方便上螺絲。典型用途係將木架固定喺牆度，或將兩個家私零件駁埋一齊。
狗狗診療所

《狗狗診療所》（英文：Doggie Training Camp）係香港無綫電視製作嘅寵物資訊節目，由李佳芯同河國榮主持，喺2022年3月28號到5月3號逢禮拜一、二晚22:00-22:30喺J2播。節目會解答各種養狗遇到嘅問題。
狗狗震

《狗狗震》（Scooby-Doo，又譯：史酷比、叔比狗）係一系列知名美國動畫。電視動畫喺1969年首播。最初嘅系列《Scooby-Doo, Where Are You!》由美國動畫公司漢納巴伯拉動畫嘅Joe Ruby同Ken Spears兩個人喺1969年創作。
狗糧

狗糧，係人專為狗而設計、製造嘅食品。而家狗糧只係指預先包裝嘅，唔包狗主為狗用新鮮材料整嘅食物。而有啲唔係咁富裕地方會用餸頭餸尾俾狗食，叫狗餸。
狗肚山

狗肚山（Kau To Shan），雅名九肚山，係香港嘅山，海拔高399米，喺沙田區。依家麗坪路旁邊多咗好多豪宅。
狗繩

狗繩，又叫狗帶，係控制狗用嘅一條繩，一邊扣住隻狗條頸，另一邊由狗嘅主人拖住。
狗肉湯

狗肉湯，韓文叫補身湯（보신탕），係種起源自朝鮮半島嘅湯，用狗肉做主要材料，再同蔥、紫蘇葉一齊煲。
氹仔事件

氹仔事件，係澳門衝突，時爲一九六六年，當時澳門由葡萄牙統治。澳門氹仔坊舍增修校舍，因爲氹仔學校擴建問題，同當時澳門當局起爭執，澳門警察對當地市民動粗，造成24人傷亡，1人被捕。其後澳門中華總商會同當局談判被拒絕。
同年12月3號，事件演化成總督府門前嘅衝突，是為一二三事件。
氹仔客運碼頭

氹仔客運碼頭（葡文：Terminal Marítimo de Passageiros da Taipa，英文：Taipa Ferry Terminal），又叫「北安碼頭」同「氹仔碼頭」，係澳門一個喺氹仔北安填海區近澳門國際機場嘅客運碼頭。碼頭提供往來澳門至香港、珠海、深圳、東莞客輪服務。

歷史
氹仔臨時客運碼頭已停止運作
永久客運碼頭啟用前，呢個叫氹仔臨時客運碼頭，喺2007年10月16號啟用。為咗分流外港客運碼頭，碼頭擴大變成永久客運碼頭。2017年5月18號舉行開幕儀式，由行政長官崔世安同運輸工務司司長羅立文等主持，同年6月1號正式投入運作，臨時客運碼頭亦喺同日凌晨停止運作。

跨境渡輪
金光飛航
氹仔客運碼頭 ↔ 香港上環（港澳客輪碼頭）
氹仔客運碼頭 ↔ 香港九龍尖沙咀（中國客運碼頭）
噴射飛航
氹仔客運碼頭 ↔ 香港上環（港澳客輪碼頭）
氹仔客運碼頭 ↔ 香港九龍尖沙咀（中國客運碼頭）
氹仔客運碼頭 ↔ 香港屯門（屯門碼頭）
氹仔客運碼頭 ↔ 深圳蛇口（蛇口郵輪中心）（由招商迅隆船務承運）
粵通船務
氹仔客運碼頭 ↔ 深圳蛇口（蛇口郵輪中心）
氹仔客運碼頭 ↔ 珠海九洲港（2021年3月1號起啟航）
氹仔客運碼頭 ↔ 深圳機場（福永碼頭）
氹仔客運碼頭 ↔ 虎門港
依家往返香港航線受武漢肺炎影響停航。

發財車
喺地面層嘅旅遊巴停泊區
受武漢肺炎疫情影響，所有發財巴服務由2020年2月7號開始暫停運作，直至另行通知。

停車場
碼頭設有兩層地下停車場
停車場喺氹仔客運碼頭地庫，有兩層，設有4個出入口，其中入口分別喺地面入境層同一樓離境層；另外兩個出口都喺地面入境層。
氹仔平民新邨

氹仔平民新邨響澳門氹仔嘉模堂區黑橋街同地堡街，係屬於房屋局嘅社會房屋。

背景
氹仔平民新邨原本打算興建十一座大廈做社會房屋，但係1999年中國對澳門行使主權之前有啲人唔肯搬走搞到長年收地唔成功，只係落成到第9、10同11座，而第1至8座就冇起過。1999年之後就決定取消第1到8座嘅氹仔平民新邨，改建經濟房屋，即係而家嘅泉福新邨。
2017年7月25號，房屋局就氹仔平民新邨整治工程開標，房屋局職務主管郭杰平話，有關工程主要包括維修因為天台防水層爛咗同去水管塞咗，搞到外牆同窗框滲漏，同埋地面平台花園部分飾面老化同爛咗，搞到地牢公共停車場滲漏，工程主要涉及三座氹仔平民新邨，合共十幾個頂層複式單位。佢解釋，二、三年前已經出現滲水情況，期間亦做過簡單維修，但係就冇法全面解決問題。有關工程合共收到廿八份標書，爭取響今年底動工，工期唔超過二百一十個工作日。佢透露，房屋局未來亦將對台山新城市、濠江花園同埋台山平民新邨嘅社屋進行整治工程。

入住率
2014年2月14號，扎鐵工會理事長黃偉民話，佢響2013年10月轉到氹仔平民新邨5樓一個單位到住，之後發現同一層有成大約十個單位冇人入住，重懷疑其他樓層亦有單位吉咗，希望政府畀申請社屋嘅家團入住。團體計劃到政府部門遞請願信，反映意見。
氹仔中央公園

氹仔中央公園（葡文：Parque Central da Taipa、英文：Taipa Central Park）喺澳門氹仔成都街，係而家氹仔設施最完善嘅市政公園，大約23,220平方米大，由市政署管理，喺2012年12月31號開放使用。總投資接近4.4億澳門元。

設施
休憩區
露天游泳池、露天綜合球場、圖書館、環繞公園緩跑徑、兒童遊樂場、寵物活動區、健身設施、休憩區。

圖書館
氹仔圖書館（Taipa Library）喺氹仔中央公園地庫一層，喺2015年4月15號以試運行方式對外開放，同年9月1號正式開幕啟用。圖書館由文化局公共圖書館管理廳管理，面積2,200平方米，係澳門而家最大嘅公共圖書館，藏書量大約80,000冊。
開放時間
星期一：下晝2點至半夜12點
星期二至星期日：朝早8點至半夜12點
（農曆年除夕下午二時後休館，正月初一、二同三休館，其他公眾假期照常開館）

氹仔中央公園泳池
氹仔中央公園泳池有1,830平方米大，設有大池同嬉水池。
開放時間：每年5月1號至10月31號嘅泳季。

停車場
公園地底個停車場提供1,333個私家車車位，1,384個電單車車位，10個傷殘人士車位。

交通
T352 廣東大馬路／濠景（AV. KWONG TUNG/NOVA TAIPA）
途經路線：11、30、36、37、MT2、MT5。
T369 基馬拉斯／氹仔中央公園（GUIMARÃES/PARQUE CENTRAL DA TAIPA）
途經路線：37、H3、MT5、N5、N6。
T370 基馬拉斯／濠珀（GUIMARÃES/NOVA PARK）
途經路線：H3、MT5、N2、N5、N6。
T412 氹仔中央公園／成都街（PARQUE CENTRAL DA TAIPA/R. SENG TOU）
途經路線：36、MT2。
T413 氹仔中央公園／哥英布拉街（PARQUE CENTRAL DA TAIPA/RUA DE COIMBRA）
途經路線：11、30、36。
氹仔嘉樂庇總督馬路巴士奪命交通意外

氹仔嘉樂庇總督馬路巴士奪命交通意外發生響2018年4月15號，意外搞到一個阿伯死咗，亦係嗰年澳門第四單致命嘅交通意外，重印證咗禁咗兼職車長返工都解決唔到巴士嚴重交通意外嘅問題。

背景
2018年4月15號朝早九點左右，氹仔嘉樂庇總督馬路中段嘅斑馬線，八十歲嘅阿伯行緊斑馬線，被一架新福利AP1大巴撞底，消防到場嗰陣阿伯個頭出血，意識模糊，送去山頂醫院搶救，之後中午宣佈搶救無效傷重死亡。

交通警
2018年4月15號，治安警話，事發響朝早九點左右，姓王嘅八十歲阿伯響斑馬線過緊馬路，被巴士撞底，消防到場嗰陣阿伯個頭出血，意識模糊，送去山頂醫院搶救，之後宣佈搶救無效死咗。涉事司機經酒精檢測證實車長體內血液酒精含量係零，冇飲酒。

巴士公司
2018年4月15號，新福利巴士公司回應話經初步調查，車長揸AP1響氹仔嘉樂庇總督馬路站開車到斑馬線，掂到一個八十歲嘅阿伯搞到佢受傷，送到山頂醫院之後宣佈搶救無效死咗。涉事車長係全職車長，五十九歲，有揸廿七年大巴經驗，行駛呢條線有兩年半，最近響4月13號休假，每日工時係九個鐘頭廿七分（唔包攞車收車時間），通過酒精測試，最近一年冇發生交通意外，涉事車輛響3月完成車輛保養。重話會協助死者家屬處理善後事宜，配合相關部門調查呢件事故原因，同時持續加強各項安全管理措施，保障行車安全。
2018年4月16號，新福利巴士公司副總經理李啓見話，對再有巴士撞底行人嘅致命交通事故事件深表遺憾，亦會配合警方調查。事發嗰陣啱啱開工兩個鐘，而家已經停職，佢重話會儘快幫所以巴士加裝監測系統，同埋完善監控中心，實時監控巴士安全，亦會對車長駕駛安全評分。新福利響3月亦已經檢測巴士咗四千架次巴士。

交通事務局
2018年4月16號，交通事務局局長林衍新話，當局同三間巴士公司都高度重視巴士安全，今年截止4月1號，有三十六個巴士司機因為駕駛安全原因被炒，多過2017年嘅三十二位，兩年前已經要求巴士平均車速降到每個鐘五十公里，有啲地方重降到每個鐘三十公里。對巴士「衝紅燈」零容忍，而家巴士上面都有監察設備，如果發現巴士車長衝紅燈會即炒。未來簽訂嘅新合同亦構思引入對安全紀錄良好嘅巴士公司，可優先攞到新路線。對於有網上傳聞話當局將會削減部分繁忙時段路線嘅班次，嚟騰出預算畀個別巴士公司引入新嘅混合電動巴士，林衍新話，當局一直想方設法配合繁忙時段巴士出行，唔會資助某一間巴士公司，佢又話網上經常流傳不實言論，佢唔會再評論。

車長不足被逼加班安全性下降
2018年4月11號，運輸工務司司長羅立文帶領佢轄下嘅部門局長以《澳門未來基建發展》為題到橫琴嘅澳門大學同大學青年交流互動。其間交通事務局局長林衍新話：『巴士車長人工平均兩萬六，重有間巴士公司有一個月出過五萬幾蚊添。』，之後羅立文話：『你再講多兩句佢哋唔去讀書去嗮做巴士司機。』，林衍新又回應：『歡迎嗱，我哋歡迎。』，突顯澳門巴士司機嚴重不足，繼之前俾利喇街同飛能便度街交界巴士奪命交通意外停咗三十幾個兼職車長之後，情況雪上加霜，局長希望講到巴士車長高人工來吸引大學生揸巴士解決人力不足問題，但係吸引唔到大學生揸巴士原因，係人工低、工時長嘅問題，有多個公眾響社交平台話大學生一出社會都喜歡投身紀律部隊，原因訓練嗰時薪俸點已經係二百二十點（即係底薪一萬八千七百蚊葡幣）；正式成為紀律部隊之後，起薪點就調升到二百六十點（即係底薪二萬二千一百蚊葡幣），都重未計其他津貼，同埋唔使加班，反觀車長三間巴士底薪都係大約一萬四千蚊左右（未計其他津貼），返工攞車同收工收車都係唔計工時，只有幾十蚊左右津貼，之後加埋其他津貼唔計班先有兩萬蚊左右，但係一撞車或者畀人投訴就會將津貼左扣右扣，再加上部分巴士公司連雙糧都冇，另一方面因為車長人手不足，要長期被逼加班犧牲瞓覺時間搞到行車唔安全先攞到補水錢先會去到局長話平均每位司機人工二萬六左右，但係紀律部隊就底薪唔加班就已經係二萬幾蚊，所以每年政府開考紀律部隊都有過千人申請，但係應徵做車長就冇幾多人。而同樣響2月香港九巴翻車事故後，九巴就將安全獎同服務表現獎津貼一齊納入做底薪一部分希望改善車長人工吸引人才。

炒兼職巴士司機解決唔到問題
2018年1月10號，新時代8號大巴撞死過斑馬線嘅行人，由於揸車嘅司機係兼職，所以搞到交局下令全部停嗮三間巴士公司兼職返工，導致司機唔夠問題雪上加霜，導致巴士公司強制要求全職加班補返空咗嘅班次，重引發埋兼職有事就禁兼職，噉全職有事就禁咩嘢嘅輿論，但係響呢事件同樣大巴響斑馬線撞死行人，但唔同係全職司機出事同唔同巴士公司，就冇上次噉大陣仗，有意見質疑政府偏袒某間巴士公司，但16號朝早召開嘅記者會度林衍新被記者問到有關問題就回應唔會偏袒某間巴士公司。

政府教育方式誤導斑馬線大嗮
2018年1月10號，新時代8號大巴撞死過斑馬線嘅行人，所以治安警響澳門各區放蛇企暗位觀察捉唔讓行人過斑馬線，2018年2月6號響林茂海邊大馬路一帶捉唔讓行人過斑馬線，之後行人過斑馬線都有車讓行，忽略咗過馬路要睇清楚來車速度，就直接行出馬路，導致慘劇發生。
氹氹轉，菊花園

《氹氹轉，菊花園》係首廣東話嘅兒歌，因為流傳咗好耐，歌詞有好多唔同嘅版本。
氹氹轉

氹氹轉係遊樂場入面玩嘅嘢，主要係一個直徑兩三米嘅圓盤，上面有幾條欄河，細路企上去用自己嘅力令到佢轉圈，冇力嘅可以企喺旁邊扶欄杆跑9至10圈。細路仔有時會玩到暈暈地，不過好多人都鍾意玩。
社區文化關注

社區文化關注 （粵拼：se5 keoi1 man4 faa3 gwaan1 zyu3；英文：Community Cultural Concern），係香港一個非牟利組織暨慈善團體，推動以社區參與嘅方式，去做文物保育與活化、文化發展同埋教育。佢哋會舉辦唔同類型嘅工作坊、文化導賞、社區調研、社區報紙同埋有機耕作，同時營運緊土瓜灣故事館。
社區學院

社區學院係一啲地方嘅教育制度入面一種高等教育學校，多數提供副學士、證書或者文憑課程。
社區網格員

社區網格員（粵拼：se5 keoi1 mong5 gaak3 jyun4）係一種喺某社區嘅網格化管理組織入面，做具體任務嘅工作人員。佢哋可以係領導幹部、社區負責人或社區一般工作人員、老師、醫生或員警等。

工作職責
社區網格員係直接面對面經常接觸群眾嚟知多啲民情嚟幫好政府係點嚟搞掂社區嘅管理同服務，以最大限度噉減少矛盾，促進社會和諧。佢一共分開咗主城區網格員同農村新社區網格員呢兩種職責：

主城區網格員
主城區網格員嘅主要職責：
採集錄入人口、房屋、事件等各類基礎信息。
及時排查上報出嘅亂竉、拗數等唔穩定嘅因素、有隱患等各類動態信息。
開展法制同治安防範宣傳
同空巢老人、孤寡老人、殘疾人、留守婦女兒童等特殊群體搞幫手服務。
同社區有關部門幫手救返、醫返同睇實出咗事嘅精神病人；同公安、司法行政部門一齊嚟幫手教同睺實喺度坐緊監嘅人、啱啱出咗獄無耐嘅人、社區矯正人員。
為群眾代辦相關部門整出嚟嘅基本公共服務事項
協助社區開展其他社會服務管理工作
搞掂上級綜治部門同網格管理機構交辦嘅其他工作任務

農村新社區網格員
農村新社區網格員嘅主要職責有：
主動開展調解轄區入面出嘅亂竉同拗數
及時排查、上報跨兩個或重多啲嘅社區同村入面比較大嘅矛盾同拗數、較大嘅唔穩定因素同有牙煙嘅隱患等各類動態信息
收集採集人口、房 屋、事件等各類基礎信息
定期開展法制同治安防範嘅宣傳
同空巢老人、孤寡老人、殘疾人、留守婦女兒童等特殊群體搞幫手服務。
同社區有關部門幫手救返、醫返同睇實出咗事嘅精神病人；同公安、司法行政部門一齊嚟幫手教同睺實喺度坐緊監嘅人、啱啱出咗獄無耐嘅人、社區矯正人員。
為群眾代辦相關部門整出嚟嘅基本公共服務事項
同有關部門幫手，一齊做好村莊環境整治、科技服務、農技諮詢等服務工作。
同社區、村入面幫手，一齊開展其他社會服務同社會管理工作。
搞掂上級綜治部門同網格管理機構交出嚟嘅其他工作任務
社區 (政區)

呢篇社區 (政區)係政治類嘅楔位文章，未完成；麻煩你幫手加下料，充實佢。
社區中心

社區中心（英文：Community center）係舉辦康樂、文化、公益等公共事務嘅場所，方便唔同年齡嘅居民聚首同聯誼交往。社區中心亦可以促進居民嘅公民意識，令到佢哋團結一致，建立對社區嘅歸屬感。
社區網絡聯盟

社區網絡聯盟（英文：Community Network Union），係一個香港嘅政治聯盟，喺2017年8月6號正式成立，主要做地區工作。

成立
2017年8月6號，黃丹晴、李晉希、劉頴匡、張文龍、林錫添、羅焯勇喺社區網絡聯盟成立典禮度合照。
2017年8月6號，6個社區組織葵青連動、沙網、荃社網、屯網、天水圍社區網絡、藍田社區網絡正式成立社區網絡聯盟。社區網絡聯盟發言人劉頴匡話，佢哋唔想受政黨束縛，所以就成立組織做社區工作。而佢哋都面對到資源分配不足，所以就成立個平臺嚟分享資源。
2018年2月，荃社網、葵青連動、屯網先後退出咗社區網絡聯盟。
社區前進

社區前進（Community March），係一個香港泛民主派嘅地區組織，關注勞工基層議題為主，主要喺油尖旺區活動。
主要成員包括朱江瑋、胡穗珊、賀卓軒、李國權同埋林兆彬，而且佢哋喺第6屆香港區議會選舉全部當選，2021年7月，林兆彬、賀卓軒、李國權一齊劈炮，2021年9月8號解散。
社區前進冧檔之後，胡穗珊、朱江瑋曾經參加2021年香港區議員宣誓，但係被港府裁定宣誓無效，社區前進喺區議會嘅影響力從此清零。
田景站

田景站係香港輕鐵車站之一，代號140，屬於單程車票第3收費區，共有3個月台，其中1個係507總站，為田景同埋週邊地區居民提供服務。呢個站設有掉頭方向路軌，畀507線列車掉頭使用。
田村亮介

田村亮介（1995年5月8號—）係日本足球員，司職前鋒，效力京都不死鳥。
田景邨

田景邨係香港嘅一條公共屋邨，喺新界屯門田景路10號，一共有4座樓，1989年入伙。
田村友

田村友（1992年11月22號—）係日本足球員，司職中場，效力浦和紅鑽。
田村仁崇

田村仁崇（1988年1月12號—）係日本足球員，司職後衞，效力過京都不死鳥，栃木SC，Tochigi Uva FC，及SC相模原。
田普

田普（粵拼：tin4 pou5；簡化字：田普；1924年—2017年6月30號），曾用名田明蘭（tin4 ming4 laan4；田明兰），係中國大陸嘅政治人，山東膠東（今日嘅山東青島膠州市膠東鎮）人。佢1939年開始參加解放軍而參加抗日戰爭，期間離開過膠東先後喺五支隊被服工廠做過工人同埋喺宣傳隊做過嘢，後嚟同嗰時膠東軍區司令員——許世友一齊結婚。結婚後亦做過中共江蘇省省委信訪部長、南京軍區政治部幹部副部長，工程兵某科研所副政委等職。
2017年6月30號06:30，佢喺北京因病死咗，終年93歲。
濮陽縣

濮陽縣係中國河南濮陽一個縣，總面積1455平方公里，人口108萬。
濰坊

濰坊（濰讀維，粵拼：wai4 fong1）喺中國山東，家下係地級市，叫濰坊市。
濱丘麻矢

濱丘麻矢 ，係日本嘅一個女演員。

拍過嘅作品一覽
呢個表唔完整，歡迎加料。
濮陽興

濮陽興（粵拼：buk6 joeng4 hing1；？—264年），字子元（zi2 jyun4），兗州陳留人（而家河南開封），係三國中東吳嘅官員、將領，做過吳國丞相。

事蹟
濮陽興嘅老豆濮陽逸喺漢末時自北方避亂江東，得到咗陸瑁嘅庇護。濮陽興少時有士人嘅名聲，喺孫權時做上虞縣令，之後做尚書左曹，以五官中郎將嘅身份出使蜀漢，返去後做會稽太守。當時琅琊王孫休住喺會稽，作爲太守嘅濮陽興同孫休交結得關係好親。
太平三年（258年）農曆十月，權臣孫綝廢咗孫亮帝位，立孫休爲帝。兩個月後，孫休誅殺咗孫綝，肅清佢啲黨羽，攞到實權，濮陽興作爲孫休嘅親信，徵召佢做太常、衞將軍，軍事、國政都畀佢參與，並且封佢做外黃侯。
永安三年（260年），都尉嚴密提議喺丹楊圍湖造田，做浦里塘。由於丹楊湖係個大湖，百官認爲圍湖造田耗費大，而且未必做得掂，所以多數人反對，得濮陽興一個話可以。於是由佢帶兵、民開墾湖田。之後呢個大工程真係耗費太大，甚至死咗好多士兵，有啲則係自殺，啲百姓非常之怨濮陽興搞件噉嘅事。
永安五年（262年）農曆十月，濮陽興升爲丞相，同樣因爲舊時恩惠而得到重用嘅仲有左將軍張布，張布負責宮政，濮陽興負責軍國大事，兩個人互爲表裏勾結，令國內人失望反感。
永安六年（263年）農曆十月，吳國交趾嘅呂興叛亂，無耐魏國攻蜀，孫休落令三路大軍攻魏來救蜀，但來唔切。濮陽興建議抽屯田嘅一萬人充軍來補充戰力。
永安七年（264年），孫休病重，知道自己唔掂，但臨終時個口講唔到嘢，於是寫字傳喚濮陽興，又叫埋個大仔孫𩅦來，佢捉住濮陽興手臂，指住孫𩅦，意思係託付個仔畀丞相。當年農曆七月孫休過世。但濮陽興無按照孫休嘅意思扶佢嘅仔上帝位，因爲當時蜀漢滅亡，交趾動亂，啲大臣覺得個君主係大人好啲。左典軍萬彧同烏程侯孫皓關係好好，於是勸掂咗濮陽興同張布，最後佢哋兩個同意唔揀孫𩅦，而揀咗孫皓做皇帝，得到朱太后同意後，就迎孫皓繼位。
孫皓繼位後，由於扶佢上位有功，加封濮陽興做侍中、青州牧。孫皓啱繼位時，表現重幾好，嘉獎官吏，撫卹百姓，開倉救濟窮人，又放生啲宮女同皇宮嘅珍禽異獸，啲人都話佢係明君。但龍椅坐穩後，孫皓就露出魯莽暴躁、迷信好酒色嘅一面，令啲人失曬望。當初扶佢坐龍椅嘅濮陽興、張布後悔嘞，而萬彧反而篤佢哋背脊，話佢哋想謀反。當年農曆十一月初一，濮陽興、張布入朝時畀孫皓捉走，判佢哋流放去廣州。之後半路畀孫皓派人處死，仲累及三族被誅。呢陣時距離佢哋擁立孫皓爲帝唔到四個月時間。

評價
陳壽喺《三國志》度評濮陽興話：「濮陽興身爲宰相，唔諗住好好經營國家，反而做張布同謀，又聽埋萬彧啲話，最後落得誅殺嘅下場係理所當然㗎啦！」（濮陽興身居宰輔，慮不經國，協張布之邪，納萬彧之說，誅夷其宣矣。）

參攷資料
陳壽（著）；裴松之（注）。〈吳書 — 諸葛滕二孫濮陽傳：濮陽興傳〉. 《《三國志》》。
陳壽（著）；裴松之（注）。〈吳書 — 三嗣主傳：孫休傳〉. 《《三國志》》。｢冬十月，以衛將軍濮陽興為丞相，廷尉丁密、光祿勳孟宗為左右御史大夫。休以丞相興及左將軍張布有舊恩，委之以事，布典宮省，興關軍國。……〈江表傳曰：休寢疾，口不能言，乃手書呼丞相濮陽興入，令子𩅦出拜之。休把興臂，而指𩅦以託之。〉｣
陳壽（著）；裴松之（注）。〈吳書 — 三嗣主傳：孫皓傳〉. 《《三國志》》。｢休薨，是時蜀初亡，而交阯攜叛，國內震懼，貪得長君。左典軍萬彧昔為烏程令，與皓相善，稱皓才識明斷，是長沙桓王之疇也，又加之好學，奉遵法度，屢言之於丞相濮陽興、左將軍張布。興、布說休妃太后朱，欲以皓為嗣。朱曰：『我寡婦人，安知社稷之慮。苟吳國無隕，宗廟有賴可矣。』於是遂迎立皓，時年二十三。……〈江表傳曰：皓初立，發優詔，恤士民，開倉稟，振貧乏，科出宮女以配無妻，禽獸擾於苑者皆放之。當時翕然稱為明主。〉皓既得志。粗暴驕盈，多忌諱，好酒色，大小失望。興、布竊悔之。或以譖皓，十一月，誅興、布。｣
濮陽逸

濮陽逸（粵拼：buk6 joeng4 jat6；？—？），兗州陳留人（而家河南開封），係東漢末年嘅官員，係東吳丞相濮陽興嘅老豆。
濮陽逸喺漢末時因爲戰亂，避亂南下到江東。佢到江東時單身寡佬，又窮，但份人有志向，所以佢作爲清貧之士同陳融、蔣纂、袁迪、陸瑁呢啲士人交往，陸瑁好大方，雖然物資唔多，佢都同佢哋分甘同味，所以濮陽逸群埋呢啲士人。後來佢做到官，個官最高做到長沙太守。
佢嘅仔濮陽興亦學咗佢嘅人品，自細就有作爲士人嘅名聲，後來做到吳國丞相咁高職位。

參攷資料
陳壽。〈吳書 — 諸葛滕二孫濮陽傳：濮陽興傳〉. 《《三國志》》。｢陳留人也。父逸，漢末避亂江東，官至長沙太守。興少有士名……｣
陳壽。〈吳書 — 虞陸張駱陸吾朱傳：陸瑁傳〉. 《《三國志》》。｢陳國陳融、陳留濮陽逸、沛郡蔣纂、廣陵袁迪等，皆單貧有志。就瑁遊處，瑁割少分甘，與同豐約。｣
濰坊南苑機場

濰坊南苑機場（粵音：wai4 fong1 naam4 jyun2 gei1 coeng4）係喺中國山東嘅一個機場，喺1996年嗰陣起好兼且開放畀人用嚟搭飛機。
濮陽氏

濮陽（粵拼：buk6 joeng4）係唐人姓氏，喺《百家姓》裏頭排第424位，依家經已冇乜人用。
呢篇濮陽氏係同姓氏有關嘅楔位文章，重未寫完嘅。麻煩你幫手充實佢。
濰坊電視台

係中國山東省濰坊市嘅地級電視台，英文簡稱WFTV，係一個24小時播出嘅電視台。始建喺1984年8月1號，利用無線發射同有線光纜傳輸覆蓋成個濰坊地區同周邊部分地市，覆蓋半徑達85公里，直接受眾1000幾萬人，其中有線電視用戶110萬戶。
2016年9月24號，濰坊電視台全部頻道完成播出系統高清改造，高清版本開始喺台入面試播。2016年9月26號開始，濰坊電視台5套節目嘅標清版本畫面比例改做16:9，唯有少量自辦節目、部分廣告同大部分外購節目重係維持4:3比例。同年11月9號開始，台標橫向壓縮，以適應16:9格式。之後新買入嘅電視劇開始陸續改做16:9模式播出。
2017年7月25號零時開始，濰坊電視台直屬4套節目嘅高清版本開始透過濰坊城區有線電視網正式對外播出，正式實現高清、標清同步播出。
濰城區

濰城區（濰讀維，粵拼：wai4 sing4 keoi1）係中國山東濰坊一個市轄區，總面積290平方公里，人口37萬。
監獄學園

《監獄學園》係日本漫畫作品，由平本彰喺2011年開始創作。故仔背景係一間設有監獄嘅學校。
監獄風雲

《監獄風雲》（Prison on Fire），係1987年由香港新藝城電影公司出品嘅一套港產片，林嶺東執導。由周潤發、梁家輝主演。
監利

監利係中國湖北荊州一個縣，總面積3256平方公里，人口151萬。
監察院

監察院係中華民國最高監察部門，可以對政府糾察、調查、彈劾、核數。呢個機關喺西方三權分立以外嘅，大致對應古代中國嘅都察院（中文：都察院）同御史（中文：御史）。
監獄手記

《監獄手記》（韓文：슬기로운 감빵생활，英文：Prison Playbook），係韓國tvN喺2017年11月22號播嘅連續劇，由申元浩導演同埋鄭寶勳編劇。
監獄醫生

《監獄醫生》（韓文：닥터 프리즈너；英文：Dr. Prisoner）係2019年由韓國放送公社首播嘅電視劇，由南宮珉、權娜拉、金炳哲、崔元英主演。

香港播映安排
套劇喺香港免費電視頻道ViuTV由2020年3月16號到4月10號逢禮拜一到五21:30-22:30播，最後一集喺4月11號禮拜六23:00-00:00播，一共21集。
監犯

監躉，又叫囚犯、監犯，係指經已畀司法機關宣判坐監嘅犯人，刑期最長可以坐足成世。
監獄

監獄，中國古代叫囹圄，係用嚟拘禁囚犯嘅地方。
童貞瑪加利大

童貞瑪加利大（英文：Margaret the Virgin）係一位基督教聖人。
據講童貞瑪加利大生於 4 世紀初，佢因為唔肯放棄佢嘅基督教信仰而畀屋企人遂出家門，仲畀（當時成日迫害基督徒嘅）羅馬人酷刑對待同處死，佢對基督信仰嘅忠誠令基督教會後嚟將佢封做聖人。

傳說
根據《黃金傳說》（拉丁文：Legenda aurea）裏面嘅傳說，迫害瑪加利大嘅人將佢韞咗喺監牢入面，佢喺監房裏面遇到隻邪惡嘅龍，正當隻龍要攻擊瑪加利大之際，瑪加利大郁手做十字聖號（拉丁文：signum crucis），佢嘅信仰嘅力量令到隻龍即刻消失咗。
端傳媒

端傳媒（Initium Media）係一個網絡媒體，2015年8月3號響香港正式開張，執行主編係香港媒體人張潔平，2021年8月3號創辦六週年嗰陣決定將總部搬去星加坡。
童話戲仿

童話戲仿（粵拼：tung4 waa2 hei3 fong2；英文：fairy tale parody）係指啲虛構故仔作品戲仿童話故事或者相關嘅橋段。例子可以睇吓史力加同相關嘅作品。
童軍運動

童軍運動（Scout Movement），或者叫童子軍運動係一個全世界嘅青少年運動。呢個運動喺各地建立組織，發展青少年嘅身心同靈性，等佢有用於社會。呢個運動係整咗套非正統敎育，強調用童軍嘅方法，做各種唔同實用嘅戶外活動。家下世界各國多數都有童軍活動畀細路同年青嘅成年人。
童軍運動響1907年開始，身為英國軍官嘅貝登堡，就響英國桃山（Dorset）白浪島（Brownsea Island），開始試下搞個露營畀班男仔。第一個男童軍團響1908年成立。而1909年女仔都加入埋童軍運動，即係女童軍。以2006年來計，成個童軍運動有成3千8百萬成員，遍佈217各國各地，靠唔各地唔同總會組織活動。家下係世界文化一部份。
童話戀曲201314

《童話戀曲201314》（英文：Once Upon A Song），係香港電視網絡拍嘅電視劇，由蘇永康、廖碧兒、關楚耀、蔡穎恩、陳柏宇、楊淇、石修、龔慈恩、呂有慧、艾威、曾偉權、劉玉翠、姜文杰、姜麗文領銜主演，喺2012年6月開拍。

故事大綱
細個嗰陣，大家渴望成為童話裏面嘅公主同王子；大個之後，我哋淨係能夠成為現實世界裏面嘅港女同宅男。揀女朋友要有外在條件，揀男朋友要有樓有車有事業。諗深一層，大家心裏面仲有冇夢呢？
呢套劇嘅愛情故事圍繞年輕CEO關楚耀發展，同女主角楊淇、蔡穎恩嘅三角關係，重有實力派歌手蘇永康嘅歌聲伴隨。部份拍攝喺沖繩取景，集唱功、舞藝同演技於一身，絕對值得大家期待！
童軍棍

童軍棍，棍一種，杖一種，童軍活動用，傳統上裝備。圓身，容易手握，粗一兩吋，棟起長到鼻，四到六吋，或者有埋呎吋刻度。本身當做行路行山仗，然而亦可自衞用、急救用，量度用，定位用，行山清路用。又可先鋒工程用，例如搭遮閉物。童軍小隊會用來做小隊旗桿。
支棍亦代表童軍運動象徵，喺戶外都有所準備、隨機應變同埋自立自主。
英國童軍總會舊時有寫，棍長五呎六吋，有刻度。天然，結實就好，絕唔能用掃把棍、地拖棍，會笑死人。
創辦人貝登堡非常推崇童軍棍，自古斥候偵察探險等都帶因而睇成童軍文化根源。
童軍棍貴，日常帶亦不便，至終放喺集會地方，唔會帶返屋企。英國一九六六年報告，就唔再做制服裝備。
史上曾經用童軍棍起咗巴黎鐵塔模形，當時一九二九年世界童軍大露營，起到八十呎高，約廿四米。
童軍小隊長會支棍做旗仔，旗上有動物剪影，動物名亦即小隊名。

用法
據童軍刊物，有建議童軍棍點用。
拍熄矮林火
紥橋、紥屋、紥旗杆
估計樹高樓高
山地澤地探路
合作過高障礙物
控制人羣
跳過渠。持桿跳
夜晚行山童軍連埋一齊
做臨時擔架
測距
肢體受傷當夾板用
自衞
插棍入車輻停車
阻惡犬
做細營柱
測水深
相澤舞衣

相澤舞衣（1980年9月10號—）係日本足球員，踢中場，曾經喺1999～2002年間為日本女子足球代表隊出場5次，入咗4球。
相生

相生係位於日本兵庫縣西南部嘅一個城市。
主要市區係位於相生灣（日文：相生湾）北側嘅山谷區域，響相生灣西岸就有響1907年設立的IHI嘅相生工廠，係本地最主要嘅產業。
相睼

相睼（多寫做相睇），書面語叫相親，係指未婚或未有戀人嘅男女雙方互相見面交流以確立戀愛同婚姻關係嘅一種形式，通常係以出街食飯為主要形式，有啲係由屋企人、親戚、朋友介紹，有啲是通過婚姻介紹所搵符合指定條件嘅對象，當中包括搵外籍配偶嘅人。相親作為一種認識結婚對象嘅方式，比較簡單直接。
相氏

相（粵拼：soeng1）係唐人姓氏，喺《百家姓》裏頭排第396位，依家經已冇乜人用。
呢篇相氏係同姓氏有關嘅楔位文章，重未寫完嘅。麻煩你幫手充實佢。
相澤正輝

相澤正輝（1965年1月19號—）係日本嘅一個男配音員。

配音作品一覽
呢個表唔完整，歡迎加料。
相澤紗世

相澤紗世（1978年7月24號—），係日本嘅一個女演員，喺廣島出世。

拍過嘅作品一覽
呢個表唔完整，歡迎加料。
サトラレ（テレビ朝日系、2002年） - 看護師
はるか17（テレビ朝日系、2005年） - 長谷川菜菜子
サプリ 第2話（フジテレビ系、2006年） - 香月ミカ
どんど晴れ（NHK連続テレビ小説、2007年） - 藤村香織
再会（フジテレビ系、2012年） - 青木琴乃
相澤貴志

相澤貴志（1982年1月5號—）係日本足球員，司職守門員，效力德島漩渦。
相武紗季

相武紗季（1985年6月20號—），係日本嘅一個女演員。

拍過嘅作品一覽
呢個表唔完整，歡迎加料。
FLY!〜平凡なキセキ〜（2012年、よしもとクリエイティブ・エージェンシー） - 飾 高崎奈奈美
リンカーン/秘密の書（2012年、20世紀フォックス） - 飾 瑪莉·林肯
カノジョは嘘を愛しすぎてる（2013年、東宝） - 飾 茉莉
唐山大地震（2015年）- 飾 方登（日文配音）
戀妻家宮本 (2017年) - 飾 門倉菫
相田翔子

相田翔子 ，係日本嘅一個女演員。

拍過嘅作品一覽
呢個表唔完整，歡迎加料。
發電

發電係由第啲能源轉換做電力嘅過程。現代嘅發電原理主要由英國科學家法拉第喺1820年代發明。
白

白或者白色，係色一隻，同黑相反。白唔係透明，又唔係無色，雖則有時叫呢兩者做白。嚮光譜中，白色係紅、藍、綠三原色光混合而成。

文化意思
嚮以前中國，紅係喜事，白係喪事。
嚮戰場，扯白旗即係投降。
白一平

白一平（粵拼：baak6 jat1 ping4；英文：William Hubbard Baxter III；1949年3月3號—）係美國嘅語言學家。佢知名於中文音韻史嘅研究。

生平同業績
白一平喺安默斯特學院學人類學。1970年畢業後入咗康奈爾大學，喺1977年憑住有關中文重紐發展嘅論文獲得康奈爾大學嘅博士學位（包擬古指導）。
1978年喺阿拉巴馬大學伯明翰校區任教，1983年任密芝根大學嘅助教，1990年擔任同間大學嘅亞洲語言文化系同語言系嘅副教授。
白一平嘅代表作係1992年出版嘅《古代漢語音韻學手冊》，喺呢本書度白一平再構咗新嘅上古音。雖然白一平使用傳統嘅資料（《詩經》嘅押韻、形聲字嘅聲符、中古音），但佢將從來嘅韻部分成咗多個主元音唔同嘅韻（例如佢將元部分成三個種類：-an、-en、-on）。白一平再構嘅上古音有六個主元音：a、e、o、i、ɨ、u。白一平嘅老師包擬古嘅體系亦係六元音，不過包擬古嘅體系得自漢藏語系嘅比較，相反噉，白一平嘅體系得自分析《詩經》嘅押韻，呢點同佢老師唔同。
至於音節尾嘅輔音，佢排除咗高本漢以來擬構嘅濁輔音。音節頭輔音同介音嘅擬構原本受包擬古、蒲立本、李方桂好強影響，但後來話呢啲韻嘅再構根據唔充分，所以之後改訂。

主要著作
白一平 (1992年)。A Handbook of Old Chinese Phonology。Mouton de Gruyter。ISBN 311012324X。
以下係同沙加爾合著。
白一平，沙加爾 (1998年)。Word formation in Old Chinese, in Packard, Jerome L, New Approaches to Chinese Word Formation: Morphology, Phonology and the Lexicon in Modern and Ancient Chinese。Mouton de Gruyter。頁 35~76。ISBN 311015109X。
白一平，沙加爾 (2012年)。Reconstructing the *s- prefix in Old Chinese (PDF)。Language and Linguistics 13 (1): 29-59。 {{cite book}}: Italic or bold markup not allowed in: |publisher= (help)
白一平，沙加爾 (2014年)。Old Chinese: A new reconstruction。牛津大學出版社。ISBN 0199945373。
發雞盲

發雞盲係一句俗語，指好明顯嘅嘢都睇唔到、睇漏咗。
發骨節

發骨節即係啲細路或孲𤘅子發燒，而發完燒就會長高啲嘅一種講法，唔係真係有病，一般係老人家先咁講。不過啲西醫話發燒可大可少，有其他原因，唔好唔理，話發骨節嘅講法係歪理。
發酵的男人

發酵的男人係香港電台一個淸談節目，節目主持人係周融，曾邀請過劉慧卿，鄭經翰等香港知名人士做嘉賓。
火車頭日記

《火車頭日記》（英文：Thomas & Friends，原名：Thomas the Tank Engine & Friends，第七季改成家下嘅名），係英國嘅細路電視節目，喺 1984年英國嘅 ITV 上第一次播出。節目改編於威伯 雅註牧師（Rev. Wilbert Awdry）同佢個仔基斯杜化 雅註（Christopher Awdry）一齊諗出嚟嘅《鐵路系列》嘅書。故仔係講一個有個樣、識得講嘢嘅火車頭，Thomas 同佢嘅 friends 嘅經歷。由1984年做到而家，都目前為止有廿四個季，夾埋 504 集。因為受歡迎，世界各地都有當地話嘅版本。
火野捷子

火野捷子 ，係日本嘅一個配音員。

配音作品一覽
呢個表唔完整，歡迎加料。
火長

火長係隻船嘅話事人，精於行船之術，決定航向。佢下面有舵工同水手。
火車轆

呢幅抽象圖解描繪兩個火車轆，兩個轆攞條直嘅軸結合埋一齊，成一對轆。
火車轆嘅形狀：呢幅抽象圖解描繪火車（藍色線）同電車（綠色線），轆嘅形狀（實線）同路軌嘅形狀（虛線）。左表示「向外嗰邊」。
火車轆顧名思義係指設計嚟畀火車用嘅轆。喺現實應用上，火車轆實係一對對噉嘅，同一對轆入面嘅兩個轆會一齊同步噉旋轉。而一般嚟講，每截車廂會有 8 至 12 個（4 至 6 對）轆。

形狀
睇埋：出軌
火車轆喺形狀上有特別嘅設計（可以睇附圖嘅圖解），一個轆喺入面嘅圓周明顯大啲，而喺出面嘅圓周就明顯細啲，呢種設計幫到手確保架車冇咁易出軌。事實係，啲工程師或者第啲工作人員檢查一架火車嗰陣，梗會睇吓啲轆嘅形狀係咪正常－如果有轆因為摩擦力摩損而形狀變咗，就有機會搞到架火車出軌，出軌可以造成嚴重嘅人命財產傷亡。
2011 年影到兩個火車轆；由幅圖睇得到，啲轆向入嗰邊嘅圓周，明顯比較大。2011 年影到兩個火車轆；由幅圖睇得到，啲轆向入嗰邊嘅圓周，明顯比較大。

溫度
睇埋：廢熱
啲人設計同檢查火車轆嗰時，成日會留意溫度相關嘅問題：事實表明，一架火車行嗰陣時，佢啲轆會承受極大嘅力－除咗架火車嘅重量之外，仲有係啲轆同路軌之間嘅摩擦力，呢啲力實會產生咁上下量嘅熱；而且有工程學研究報告指，當一架火車耷逼力嗰時，佢啲轆可能要承受成攝氏 550° 至 600° 咁熱嘅溫度。因為噉，火車轆相關嘅分析成日都會考慮溫度相關嘅問題，包括
確保啲火車轆用耐熱能力高嘅材料造，當中鋼好受歡迎；
同火車轆做測試嗰陣，要向啲轆施以高溫，睇吓啲轆頂唔頂得順，啲轆起碼要頂得順高溫，先可以算係通過安全測試；
火車軌上面會裝感應器，睇吓啲行經嘅火車嘅轆有幾熱，如果感應器探測到「有啲轆似乎異常咁熱」，工作人員就會想搵機會停低同架火車做檢查；
... 呀噉。
火酒

消毒火酒，用來消毒，異丙醇或者乙醇加水，唔飲得。
火鉗

火鉗係一個舊時用嚟拑啲著咗火嘅柴或炭嘅架生，成枝生鐵造，有 40-50 cm 長，用喺廚房。而家啲人攞嚟夾垃圾。
火車轆對

一對火車轆對係指兩個火車轆攞條直嘅軸結合埋一齊，成一對噉。